ნიკეტასმა სხოლაროსების და ბერძნული პარტიის მხედართმთავარმა, რომელიც ბიზანტიასთან ალიანს განიხილავდა როგორც საიმედო გარანტს ტრაპიზონის სამოქალაქო წესრიგის დასამყარებლად, გადაწყვიტა კიდევ ერთხელ ეცადა მოწინააღმდეგეების დამარცხება. ნიკეტას სხოლარიომ, კონსტანტინე დორანიტესმა, ძმებმა გრეგორი და მიხეილ მეიზომატისმა და სხვებმა, ვენეციელების ხომალდების მეშვეობით ჩავიდნენ კონსტანტინოპოლში, სადაც ისინი შეხვდნენ იოანე კომნენოს, ყოფილი იმპერატორის მიხეილის შვილს და მას შესთავაზეს ტრაპიზონის იმპერიის ტახტი, რაზეც ის დათანხმდა. ექსპედიცია ბიზანტიის იმპერიისგან ყოველგვარი ღია მხარდაჭერის გარეშე განხორციელდა. მათ დაიქირავეს გენუელების ხომალდები და მათ მეშვეობით დაბრუნდნენ ტრაპიზონში. ისინი 1342 წლის სექტემბერს ისინი ჩავიდნენ ტრაპიზონში. სასტიკი ბრძოლების შემდეგ, მათ აიღეს დედაქალაქი. იმპერატორი ანა საიმპერატორო სასახლეში ტყვედ ჩაიგდეს და მის სასარგებლოდ მომავალში შესაძლო ყოველგვარი აჯანყებებისგან თავდასაღწევად, ის იქვე გაგუდეს. იოანე III დიდი კომნენოსი 1342 წლის 4 სექტემბერს ტრაპიზონში ჩამოვიდა, სადაც ის თეოტოკოს ხრისოკეფალოსის ეკლესიაში იმპერატორად აკურთხეს. სხოლარიოსების კლანმა, რომელიც იოანეს თავიდანვე უჭერდა მხარს, ეს მოვლენა სათავისოდ გამოიყენა. ძალაუფლების ხელში ჩაგდებისთანავე ლაზი არისტოკრატიის მნიშვნელოვანი ნაწილი, მათ შორის სხოლარისების მოწინააღმდეგე ამიჭანტარების მნიშვნელოვანი ნაწილი სიკვდილით დასაჯეს.